OIV qarshi kurashish uchun 57,911,290,000 mlrd so`m va 9,912,200 mln AQSh dollari talab etilmoqda

Normativ-huquqiy hujjatlar muhokamasi portalida Vazirlar Mahkamasining “O`zbekiston Respublikasida odamning immunitet tanqisligi virusi keltirib chiqaradigan kasallik tarqalishiga qarshi kurashish samaradorligini oshirish bo`yicha kechiktirib bo`lmaydigan qo`shimcha chora-tadbirlar  to`g`risida”gi qarori loyihasi joylashtirildi.
         Muhokamalar portalida Sog`liqni saqlash vaziri ushbu qarorni qabul qilishga nimalar sabab bo`layotganini tushuntirib bergan. Ma`lum qilinishicha, OIV infeksiyasi bo`yicha epidemik vaziyatning barqarorlashuvi va OIV infeksiyali shaxslarga tibbiy-ijtimoiy yordamning ta`minlanishi yaxshilanib borilishiga qaramasdan, 2030 yilga borib OIV infeksiyasi epidemiyasiga barham berishga erishish uchun “90-90-90” tamoyiliga muvofiq tadbirlarni amalga oshirish dolzarb masalalardan biri bo`lib qolmoqda. 
Ayni paytda tizimda bir qator muammolar o`z echimini kutmoqda. 
Ushbu Qarorning qabul qilinishi orqali erishiladigan natijalar ham portalda batafsil yozilgan. Qaror loyihasiga muvofiq, O`zbekiston Respublikasida 2020-2022 yillarda OIV infeksiyasi tarqalishiga qarshi kurashish bo`yicha Davlat dasturini tasdiqlash nazarda tutilgan. Davlat dasturidagi tadbirlarni bajarilishi uchun jami 57,911,290,000 mlrd so`m va 9,912,200 mln AQSh dollari miqdoridagi mablag` sarflanishi ko`zda tutilgan. Harajatlar O`zbekiston Respublikasi Davlat byudjeti mablag`lari, xalqaro moliya tashkilotlari mablag`lari, byudjetdan tashqari jamg`armalar  mablag`lari, bajaruvchilarning byudjetdan tashqari mablag`lari hamda mahalliy byudjet mablag`lari hisobidan qoplanadi.